รัฐบาลไทย-ข่าวทำเนียบรัฐบาล-ปลัด มท. ติดตามขับเคลื่อนงานสำนักงานปลัดกระทรวงมหาดไทยเดือนกรกฎาคม 2565 เน้นย้ำ คนมหาดไทยต้องรู้งานรอบด้าน เป็นข้าราชการ 4.0 เป็นผู้นำการสร้างสิ่งที่ดีในพื้นที่
วันจันทร์ที่ 1 สิงหาคม 2565
ปลัด มท. ติดตามขับเคลื่อนงานสํานักงานปลัดกระทรวงมหาดไทยเดือนกรกฎาคม 2565 เน้นย้ํา คนมหาดไทยต้องรู้งานรอบด้าน เป็นข้าราชการ 4.0 เป็นผู้นําการสร้างสิ่งที่ดีในพื้นที่
ปลัด มท. ติดตามขับเคลื่อนงานสํานักงานปลัดกระทรวงมหาดไทยเดือนกรกฎาคม 2565 เน้นย้ํา คนมหาดไทยต้องรู้งานรอบด้าน เป็นข้าราชการ 4.0 เป็นผู้นําการสร้างสิ่งที่ดีในพื้นที่ เพื่อประโยชน์สุขที่ยั่งยืนของพี่น้องประชาชนทุกคน
วันนี้ (27 ก.ค. 65) เวลา 08.00 น. ที่ห้องประชุมราชบพิธ อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมขับเคลื่อนและติดตามนโยบายรัฐบาลและภารกิจสําคัญของสํานักงานปลัดกระทรวงมหาดไทยและหน่วยงานในสังกัดกระทรวงมหาดไทย โดยมี นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายอรรษิษฐ์ สัมพันธรัตน์ รองปลัดกระทรวงมหาดไทย ด้านบริหาร นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง นายวิเชียร จันทรโณทัย ผู้ว่าราชการจังหวัดนครราชสีมา นายไตรภพ วงศ์ไตรรัตน์ หัวหน้าผู้ตรวจราชการกระทรวงมหาดไทย คณะผู้ตรวจราชการกระทรวงมหาดไทย ที่ปรึกษาสํานักงานปลัดกระทรวงมหาดไทย คณะผู้บริหารสํานักงานปลัดกระทรวงมหาดไทย ผู้อํานวยการกองแผนงานของกรม/รัฐวิสาหกิจในสังกัดกระทรวงมหาดไทย หัวหน้ากลุ่มยุทธศาสตร์การพัฒนาภาค หัวหน้าสํานักงานจังหวัด ผู้อํานวยการกลุ่มงานในสํานักงานจังหวัด ผู้อํานวยการกลุ่มงานยุทธศาสตร์กลุ่มจังหวัด หัวหน้าหน่วยตรวจสอบภายใน และเจ้าหน้าที่ที่เกี่ยวข้อง ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า วันนี้เป็นการประชุมเพื่อติดตามขับเคลื่อนการทํางานตามนโยบายรัฐบาล กระทรวงมหาดไทย และสํานักงานปลัดกระทรวงมหาดไทย ซึ่งที่ผ่านมาขอขอบคุณคณะผู้บริหาร ข้าราชการ และเจ้าหน้าที่ทั้งส่วนกลาง และส่วนภูมิภาค ที่ได้มุ่งมั่นทํางานอย่างต่อเนื่อง เพื่ออํานวยประโยชน์ให้กับพี่น้องประชาชนและประเทศชาติ ทั้งนี้ ในการทํางานปัจจุบัน มีความจําเป็นอย่างยิ่งที่จะต้องพัฒนาและต่อยอดการทํางานให้มีความทันสมัย สามารถประยุกต์ใช้เทคโนโลยีสารสนเทศให้เป็นส่วนหนึ่งของชีวิตการทํางาน เพื่อให้เกิดการพัฒนาศักยภาพของตนเอง อันจะส่งผลให้เกิดประโยชน์ต่องานราชการ งานเพื่อส่วนรวม ที่จะต้องบริการพี่น้องประชาชนให้เกิดความสะดวก รวดเร็ว ถูกต้อง มีข้อมูลในการสนับสนุนการบริหารราชการทั้งเชิงนโยบาย และในระดับพื้นที่ที่แม่นยํา มีการปรับปรุงอัพเดทข้อมูลตลอดเวลา จึงขอให้ทุกหน่วยงานและทุกจังหวัดได้พัฒนาส่งเสริมให้บุคลากรในสังกัดและภาคีเครือข่ายในพื้นที่จังหวัด โดยเฉพาะอย่างยิ่งภาคีเครือข่ายภาคราชการได้มีความรู้ที่จําเป็นสําหรับการเป็นข้าราชการยุค 4.0 ด้วยการจัดหลักสูตร/โปรแกรม ทั้งการพัฒนากระบวนงาน พัฒนาองค์ความรู้ พัฒนาทักษะ อาทิ Social Listening ซึ่งเป็นส่วนหนึ่งของ Public Hearing ที่จะทําให้เรารู้ว่าสังคมกําลังพูดคุย กําลังสะท้อนสภาพปัญหา หรือมีข้อเสนอแนะอย่างไรต่องานที่กําลังขับเคลื่อน และย้ําเตือนให้บุคลากรต้องมีความพร้อมในการทํางานด้วยการรับฟังเสียงสะท้อนของพี่น้องประชาชน ภาคีเครือข่าย และทีมงานของจังหวัด/อําเภอ ทั้งกํานัน ผู้ใหญ่บ้าน คณะกรรมการหมู่บ้าน สมาชิกกองทุนพัฒนาบทบาทสตรี ผู้นําอาสาพัฒนาชุมชน รวมทั้งการพัฒนาทักษะด้านการนําเสนองาน ด้านระเบียบ กฎหมาย การบริหารทรัพยากรบุคคล เป็นต้น เพื่อให้ข้าราชการและบุคลากรเป็นผู้ใต้บังคับบัญชาที่ดี นั่นคือ “ต้องทําให้ผู้บังคับบัญชาทําในสิ่งที่เราอยากให้ทํา โดยตั้งอยู่บนพื้นฐานงานที่เรารับผิดชอบ ด้วยความคิดริเริ่มสร้างสรรค์พัฒนางานเพื่อพี่น้องประชาชนและชาวมหาดไทย ปลุกพลังภาวะผู้นําที่มีอยู่ในตัวเรามาขับเคลื่อนงานให้ประสบความสําเร็จให้ได้”
จากนั้น นายสุทธิพงษ์ จุลเจริญ ปลัดกระทรวงมหาดไทย ได้มอบแนวทางการขับเคลื่อนงานเพื่อให้บรรลุวัตถุประสงค์เป็นรูปธรรม ได้แก่ 1) ให้ทุกจังหวัดหารือร่วมกับผู้นําท้องที่ ผู้บริหารองค์กรปกครองส่วนท้องถิ่น และศูนย์ป้องกันและบรรเทาสาธารณภัยเขต สํานักงานป้องกันและบรรเทาสาธารณภัยจังหวัด สํานักงานป้องกันและบรรเทาสาธารณภัยจังหวัดสาขา ร่วมกันประชาคมกําหนดวิธี ร่วมกันสร้างวัฒนธรรมความปลอดภัยจากสาธารณภัยทุกชนิดในแต่ละพื้นที่ โดยเฉพาะอย่างยิ่งภัยที่พี่น้องประชาชนอาจยังไม่คุ้นชิน หรือภัยที่เมื่อเกิดขึ้นแล้วจะสร้างความเสียหายจํานวนมาก อาทิ ดินโคลนถล่ม แผ่นดินไหว โดยต้องวางแผนกลยุทธ์และเตรียมความพร้อมว่าหากเกิดกรณีเลวร้ายที่สุดที่อาจเกิดขึ้น (Worst-Case Scenario) เพื่อจะได้มีแผนสํารองฉุกเฉิน และสามารถปรับตัวต่อสถานการณ์ได้อย่างทันท่วงที บรรเทาความสูญเสียหรือความเสียหายที่อาจเกิดขึ้น 2) พัฒนากระบวนการทํางานด้านการสื่อสารกับสังคม ด้วยการประชาสัมพันธ์สร้างการรับรู้ให้สังคมวงกว้างได้รับทราบถึงแนวทางการเข้ามามีส่วนร่วมในกิจกรรมต่าง ๆ ที่จัดขึ้นในพื้นที่ โดยเฉพาะอย่างยิ่งกิจกรรมเฉลิมพระเกียรติเนื่องในโอกาสสําคัญต่าง ๆ รวมทั้งนําผลการดําเนินงานหรือผลสําเร็จของการขับเคลื่อนโครงการ/กิจกรรมที่สําคัญ มาประมวลและสรุปผลสื่อสารให้สังคมได้รับรู้รับทราบ 3) ขอให้หน่วยงานที่เกี่ยวข้องได้ประมวลประเด็นข้อแนะนําจากการประชุมสภาผู้แทนราษฎรที่เกี่ยวข้องกับการขับเคลื่อนงานของกระทรวงมหาดไทย และงานในระดับพื้นที่ เพื่อใช้ในการพัฒนางานให้ก่อเกิดประโยชน์สูงสุดกับพี่น้องประชาชน 4) ให้ทุกจังหวัดร่วมกันประชาสัมพันธ์สร้างการรับรู้ไปยังช่างทอผ้า กลุ่มผู้ประกอบการ OTOP กลุ่มศิลปาชีพ กลุ่มผ้าบาติก กลุ่มผ้ามัดหมี่ ผ้าขิด ผ้าแพรวา ยกดอก ทุกเทคนิค ทุกรูปแบบ ในพื้นที่ ร่วมส่งผลงานผ้าลายพระราชทาน “ผ้าขิดลายนารีรัตนราชกัญญา” เข้าประกวด ณ สํานักงานพัฒนาชุมชนจังหวัด สํานักงานพัฒนาชุมชนอําเภอ โดยได้ขยายเวลารับสมัครถึงวันที่ 19 สิงหาคม 2565 โดยสามารถส่งได้มากกว่า 1 ชิ้น เพื่อร่วมกันส่งเสริมพัฒนาทักษะฝีมือและต่อยอดวิธีการรูปแบบให้กับผู้ประกอบการผ้าไทยได้มีความทันสมัย 5) ให้ทุกจังหวัดมุ่งมั่นขับเคลื่อนการดําเนินการแก้ไขปัญหาความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงด้วยกลไกศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) เพื่อให้พี่น้องประชาชนทั้งในระบบ TPMAP และแพลตฟอร์ม ThaiQM ได้รับการแก้ไขปัญหา ส่งผลให้เกิดการพัฒนาคุณภาพชีวิตให้ดีขึ้นตามหลักการอยู่รอด พอเพียง และยั่งยืน และให้ดําเนินการสื่อสารกับสังคมเพื่อสร้างการรับรู้ สร้างพลังการมีส่วนร่วมจากภาคส่วนต่าง ๆ ซึ่งอาจยังมีภาคีเครือข่ายอีกหลายส่วนที่เมื่อรับรู้รับทราบข้อมูล จะได้เข้ามามีส่วนร่วมในการแก้ไขปัญหาความยากจนและความเดือดร้อนให้กับพี่น้องประชาชน 6) ให้ทุกจังหวัดได้ขับเคลื่อนขยายผลการเผยแพร่องค์ความรู้ “ประวัติศาสตร์ชาติไทย” โดยผู้ว่าราชการจังหวัดในฐานะประธานกรรมการศึกษาธิการจังหวัด ได้ส่งเสริมให้สถานศึกษาในพื้นที่ได้กําหนดให้มีหลักสูตรการเรียนรู้ประวัติศาสตร์ชาติไทยให้ครบทุกระดับชั้น รวมทั้งขยายผลหนังสือประวัติศาสตร์ชาติไทย ไปในทุกโรงเรียน เพื่อให้นักเรียนได้มีโอกาสหยิบยืมหมุนเวียนกันมาศึกษาหาความรู้และซึมซับถึงรากเหง้าความเป็นไทยที่ธํารงให้ประเทศไทยยังคงอยู่ด้วยความเป็นเอกราช สร้างความภาคภูมิใจในความเป็นคนไทยร่วมกัน โดยมีสถาบันหลักของชาติ อันประกอบด้วย ชาติ ศาสนา และพระมหากษัตริย์ เป็นที่ยึดเหนี่ยว สร้างความเข้มแข็งให้กับชาติบ้านเมืองจวบจนถึงปัจจุบัน และดําเนินการติดตามการขับเคลื่อนขยายผลทั้งด้านการจัดการสิ่งแวดล้อมอย่างยั่งยืน เช่น การจัดทําถังขยะเปียกลดโลกร้อน และการปลูกต้นไม้เฉลิมพระเกียรติ 1 คน 1 ต้น เป็นต้น
จากนั้นที่ประชุมได้มีการรายงานผลการขับเคลื่อนตามนโยบายรัฐบาล กระทรวงมหาดไทย และสํานักงานปลัดกระทรวงมหาดไทย รวมทั้งนําเสนอการขับเคลื่อนงานในห้วงเดือนกรกฎาคม 2565 และแลกเปลี่ยนเรียนรู้กระบวนการทํางานที่มีประสิทธิภาพและประสบผลสําเร็จอย่างยั่งยืน
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า นอกจากนี้ ให้สํานักงานจังหวัดทุกจังหวัดได้ร่วมกับสํานักงานประชาสัมพันธ์จังหวัด สนับสนุนภารกิจท่านผู้ว่าราชการจังหวัด รองผู้ว่าราชการจังหวัด และหัวหน้าส่วนราชการ ในการสร้างการรับรู้ผ่านหอกระจายข่าวหมู่บ้าน/ชุมชน ในทุกเช้า เพื่อสื่อสารข้อมูลให้กับพี่น้องประชาชนในทุกพื้นที่ทั่วประเทศ ได้รับรู้รับทราบและมีส่วนร่วมในการขับเคลื่อนสร้างสิ่งที่ดี Change for Good ให้เกิดขึ้นในพื้นที่ รวมถึงบูรณาการภาคีเครือข่ายกับผู้นําศาสนา ตามบันทึกข้อตกลงความร่วมมือบทบาทในการเกื้อหนุนระหว่างวัดและชุมชนให้มีความสุขอย่างยั่งยืน ระหว่างเจ้าประคุณสมเด็จพระมหาธีราจารย์ กระทรวงมหาดไทย และสถาบันเทคโนโลยีพระจอมเกล้าเจ้าคุณทหารลาดกระบัง ร่วมกับคณะสงฆ์นําภาคีเครือข่าย ร่วมแรง ร่วมใจ สร้างชุมชนให้เข้มแข็ง เพื่อสังคมไทยเป็นสังคมแห่งความสมัครสมานสามัคคี ความเอื้ออาทรต่อกันอย่างยั่งยืน
“ขอให้ผู้ว่าราชการจังหวัด ได้ขับเคลื่อนขยายผลโครงการผู้นํานักขับเคลื่อนยุทธศาสตร์นําการเปลี่ยนแปลง ระดับอําเภอ โดยมอบหมายให้นายอําเภอนําทีมงานของอําเภอนําร่องตัวแทนจังหวัดซึ่งผ่านการฝึกอบรมแล้ว เป็นวิทยากร ครู ก ขยายผลให้นายอําเภอ และทีมงานของทุกอําเภอ ได้เรียนรู้เทคนิค กระบวนการในการพัฒนาพื้นที่ โดยเฉพาะทีมงานของนายอําเภอ ทั้งทีมที่เป็นทางการ คือ คณะกรรมการหมู่บ้าน (กม.) และทีมไม่เป็นทางการ คือ “7 ภาคีเครือข่าย” อันประกอบด้วย ภาคราชการ ภาคผู้นําศาสนา ภาควิชาการ ภาคเอกชน ภาคประชาชน ภาคประชาสังคม และภาคสื่อสารมวลชน รวมกันเป็น “ทีมอําเภอ” และ “ทีมตําบล” ในทุกพื้นที่ เพื่อร่วมกันขับเคลื่อนการพัฒนาพื้นที่สร้างสิ่งที่ดีให้เกิดขึ้นในพื้นที่ โดยมี นายอําเภอทําหน้าที่นายกรัฐมนตรีของอําเภอด้วยภาวะผู้นําในการขับเคลื่อนงานเพื่อ “บําบัดทุกข์ บํารุงสุข” พี่น้องประชาชน เพื่อเกียรติศักดิ์ศรี ความภาคภูมิใจ แรงปรารถนา (Passion) ที่มุ่งมั่นตั้งใจเป็นข้าราชการที่ดีในพระบาทสมเด็จพระเจ้าอยู่หัว และเป็นผู้นําขับเคลื่อนงานของทุกกระทรวง ทบวง กรม ร่วมกับภาคีเครือข่าย เพื่อบังเกิดประโยชน์สูงสุดกับพี่น้องประชาชน ทําให้พี่น้องประชาชนมีความทุกข์น้อยลงจนหมดไป และมีแต่ความสุขที่ยั่งยืน” นายสุทธิพงษ์ฯ กล่าวในช่วงท้าย